text: жәнібек хан ii (1598 1643) қазақ ордасын 1628-1643 жж. билеген хан есім ханның екінші ұлы. жәнібек хан- есім ханның екінші ұлы.анасы есім ханның сүйікті әйелі ханша айлин ханым болды. есім хан қайтыс болған соң, билік мұрагерлік жолмен оның үлкен ұлдарының бірі жәнібектің қолына берілді. алайда жәнібек ханның жүргізген билігі туралы мәлімет жоқтың қасы. бір анығы жәнібек тағында берік отырмады. үнемі ішкі феодалдық талас-тартыстар оны мазалап қоймады, оның үстіне ойраттардың (жоңғарлардың) шабуылдары көбейіп, қазақ хандығы әлсіреді. осының кесірінен халық наразы болып, сұлтандар арасында билік үшін талас басталды. бұл таласты жәнібектің туған інісі жәңгір жеңіп, сұлтандарды тынышталдырып, халық қолдауына ие болды. бірақ ағасын құрметтеп, билікті ресми түрде жәнібектің атында қалдырды. істеген ұлы істері болмай, інісінің көлеңкесінде қалып қойған жәнібекті көпшілік мойындамады.